# **č.j. .../2021/KCN**

# **Zmluva o dielo**

# **„Výroba webovej stránky a udelenie licencie na jej použitie“**

uzatvorená v súlade s § 536 a nasl. Obchodného zákonníka, zákona č. 185/2015 Z. z. Autorský zákon a zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov

# **KÓD Výzvy: IROP-PO3-SC31-2019-49**

# **KÓD Projektu: 302031ADT3**

medzi zmluvnými stranami:

Objednávateľ: Mesto Nitra

Sídlo: Štefánikova trieda 60, 950 06 Nitra

IČO: 00308307

DIČ: 2021102853

V zastúpení: Marek Hattas, primátor mesta

Bankové spojenie: Slovenská sporiteľňa, a.s.

Číslo účtu/IBAN: SK04 0900 0000 0050 2800 1139

Kontaktná osoba: Katarína Živanovič

Tel. kontakt: +421 911 155 189

server na umiestnenie diela: [www.kreativnecentumnitra.sk](http://www.kreativnecentumnitra.sk)

***(ďalej len „objednávateľ“)***

Zhotoviteľ:

Sídlo:

IČO:

DIČ:

V zastúpení:

Bankové spojenie:

Číslo účtu:

Kontaktná osoba:

Tel. kontakt:

***(ďalej len „zhotoviteľ“)***

(objednávateľ a zhotoviteľ ďalej označení jednotlivo aj ako „zmluvná strana“ a spoločne aj ako „zmluvné strany“)

za nasledovných zmluvných podmienok:

Preambula

Táto zmluva sa uzatvára ako výsledok verejného obstarávania zákazky s názvom „***Web stránka pre Kreatívne centrum Nitra***“ evidovanej v systéme JOSEPHINE pod číslom 4/2021 - KCN/JPI - VO77597472, posom zákazky s nízkou hodnotou podľa § 117 a ostatných ustanovení zákona č. 343/2015 Z. z. o verejnom obstarávaní a o zmene doplnení niektorých zákonov v platnom znení (ďalej len „ZVO").

1. Článok

Predmet zmluvy

* 1. Predmetom tejto zmluvy je zhotovenie diela zhotoviteľom, ktoré pozostáva z vytvorenia funkčného diela (webovej stránky) na doméne „www.kreativnecentrumnitra.sk“ (ďalej len „dielo“) vrátane vyškolenia administrátorov a redakčných pracovníkov diela na základe špecifikácie diela a cenovej ponuky, ktoré tvoria Prílohu č. 1 a Prílohu č. 2 tejto zmluvy a záväzok objednávateľa zaplatiť za dielo cenu.
  2. Objednávateľ sa zaväzuje dielo prevziať a zaplatiť zaň cenu podľa článku 3 tejto zmluvy.
  3. Zhotoviteľ sa zaväzuje zhotoviť dielo podľa písomných pokynov objednávateľa a po jeho riadnom odovzdaní ho na základe písomných pokynov a požiadaviek objednávateľa spravovať a aktualizovať, prípadne inak upravovať.
  4. Súčasťou diela podľa bodu 1.1. tohto článku zmluvy je aj zdrojový kód programovej časti diela, spolu s dokumentáciou potrebnou na akúkoľvek jeho úpravu; licencia podľa čl. 7 tejto zmluvy zahŕňa aj túto súčasť diela.
  5. Zhotoviteľ vyhotovuje dielo k projektu IROP-PO3-SC31-2019-49, č. 302031 ADT3 s názvom „Kreatívne centrum Nitra“, podporeného programu Európskej komisie „pre Prioritnú os 3: Mobilizácia kreatívneho potenciálu v regiónoch so zameraním na Zakladanie kreatívnych centier (centralizovaná podpora) a podpora dopytu po kreatívnej tvorbe (emerging talents)“.
  6. Doménu „www.kreativnecentrumnitra.sk“ a prevádzku diela zabezpečí objednávateľ.

1. Článok

Lehota a miesto dodania

* 1. Zhotoviteľ sa zaväzuje dodať objednávateľovi dielo do …………………... (......) kalendárnych dní odo dňa nadobudnutia účinnosti tejto zmluvy na základe odovzdávacieho a preberacieho protokolu (ďalej len „protokol“). Za deň dodania diela sa rozumie deň umiestnenia diela na server objednávateľa na adrese uvedenej v časti zmluvy Zmluvné strany, Objednávateľ.
  2. Zhotoviteľ sa zaväzuje pri odovzdávaní diela v lehote do 30 dní odo dňa dodania diela zaškoliť objednávateľom určených zamestnancov na pozíciách administrátor a správca diela, v minimálnom počte dvoch osôb. Zaškolenie zamestnancov objednávateľa potvrdia zmluvné strany na protokole o školení.

1. Článok

Cena za dielo

* 1. Cena za dielo vrátane udelenej licencie podľa článku 7 tejto zmluvy je určená dohodou zmluvných strán na základe cenovej ponuky zhotoviteľa, ktorá tvorí Prílohu č. 2 tejto zmluvy v súlade so zákonom Národnej rady Slovenskej republiky č. 18/1996 Z. z. o cenách v znení neskorších predpisov a vyhlášky Ministerstva financií Slovenskej republiky č. 87/1996 Z. z., ktorou sa vykonáva zákon Národnej rady Slovenskej republiky č. 18/1996 Z. z. o cenách v znení neskorších predpisov.

1. Článok

Platobné podmienky

* 1. Objednávateľ uhradí cenu na základe zhotoviteľom vystavenej faktúry. Zhotoviteľ vystaví objednávateľovi faktúru do piatich (5) dní odo dňa dodania diela a po uplynutí skúšobnej prevádzky a odstránení vád počas nej zistených.
  2. Faktúra musí mať náležitosti daňového dokladu podľa zákona č. 222/2004 Z. z. o dani z pridanej hodnoty v znení neskorších predpisov.
  3. Splatnosť faktúry je tridsať (30) dní odo dňa jej doručenia objednávateľovi. Cena sa považuje za uhradenú dňom odpísania finančných prostriedkov z účtu objednávateľa uvedeného v časti zmluvy zmluvné strany, Objednávateľ.

1. Článok

Práva a povinnosti zhotoviteľa

* 1. Zhotoviteľ má právo na zaplatenie ceny podľa článku 3 tejto zmluvy.
  2. Zhotoviteľ je povinný vyhotoviť dielo v kvalite zodpovedajúcej účelu tejto zmluvy a v súlade s príslušnými všeobecne záväznými právnymi predpismi platnými na území Slovenskej republiky a dodržať lehotu dodania diela podľa článku 2 bod 2.1. tejto zmluvy.
  3. Zhotoviteľ je povinný vložiť do diela text v slovenskej a anglickej jazykovej mutácii, obrázky a iné zdroje informácií v kvalite a množstve, ktoré mu dodal objednávateľ.
  4. Zhotoviteľ je povinný odovzdať k dielu všetky prístupové heslá, požadovanú dokumentáciu, najmä dizajn manuál webu, všetky potrebné ostatné manuály a príručky potrebné k používaniu webu objednávateľom.
  5. Zhotoviteľ je povinný dielo sprístupniť na objednávateľom určenom webhostingu, digitálne alebo k rukám objednávateľa bez zbytočného odkladu, najneskôr však do piatich (5) dní po skončení skúšobnej prevádzky podľa článku 9 bod 9.4. tejto zmluvy o čom spíšu zmluvné strany protokol.
  6. Zhotoviteľ je povinný vopred upozorniť objednávateľa na možnú nezhodu softvéru, alebo iných komponentov dodaných objednávateľom v rámci diela so softvérom, alebo komponentmi, ktoré použije zhotoviteľ a ktoré sú potrebné na vyhotovenie, dokončenie, úpravu diela a tlače. Zhotoviteľ je povinný urobiť tak vždy, ak by použitie takých komponentov, alebo softvéru narušilo funkčnosť diela, alebo jeho kvalitu.
  7. Zhotoviteľ je povinný dielo vyhotoviť v súlade so všeobecne záväznými právnymi predpismi Slovenskej republiky, STN a technickými normami EÚ, platnými a účinnými ku dňu jeho odovzdania a prebratia objednávateľom.
  8. Zhotoviteľ sa zaväzuje vykonávať servis a údržbu diela počas trvania záručnej doby, a to najmä aktualizácie všetkých komponentov diela, vrátane redakčného systému a bezpečnostných komponentov. Servis a údržba diela v súlade s predchádzajúcou vetou bude vykonávaná na základe písomných požiadaviek objednávateľa, a to v lehote do 5 pracovných dní odo dňa doručenia písomnej požiadavky, pokiaľ nebude medzi zmluvnými stranami písomne dohodnutá iná lehota. Náklady na vykonávanie servisu a údržby diela podľa tohto ustanovenia sú zahrnuté v celkovej cene diela podľa čl. 3 bod 3.1. tejto zmluvy.
  9. Zhotoviteľ je povinný strpieť výkon kontroly (auditu) overovania súvisiaceho s dodaným dielom, a to príslušnými orgánmi v čase a za podmienok, aké budú týmito orgánmi stanovené. Uvedená kontrola bude vykonávaná kedykoľvek počas platnosti a účinnosti zmluvy poskytovateľom nenávratného finančného príspevku (*ďalej len NFP*), ktorý poskytol NFP objednávateľovi na základe zmluvy o NFP, alebo iným na to príslušným a oprávneným orgánom. V prípade, že v dôsledku takto vykonanej kontroly poskytovateľom NFP alebo iným príslušným a oprávneným orgánom dôjde k uznaniu časti alebo celého plnenia zákazky ako neoprávnený výdavok, tzn. výdavok, ktorý nezodpovedá cenám bežným na trhu v čase ich vzniku a v mieste vzniku, a ak k tomuto dôjde v dôsledku zavinenia zhotoviteľa, bude ho znášať zhotoviteľ.
  10. Zhotoviteľ sa zaväzuje, že dielo bude dodané v súlade s platnými právnymi predpismi vzťahujúcimi sa na jeho dodanie a vytvorenie, najmä v súlade s platnými štandardmi pre informačné systémy verejnej správy podľa vyhlášky Úradu podpredsedu vlády Slovenskej republiky pre investície a informatizáciu č. 179/2020 Z. z. ktorou sa ustanovuje spôsob kategorizácie a obsah bezpečnostných opatrení informačných technológií verejnej správy a v súlade s Kontrolným zoznamom pre bezpečnosť webových aplikácií (zverejnený na <https://www.csirt.gov.sk>).

1. Článok

Práva a povinnosti objednávateľa

* 1. Objednávateľ má právo na kontrolu obsahovej a funkčnej časti diela.
  2. Objednávateľ je povinný dodať podkladové materiály potrebné na zhotovenie diela (obrazový, zvukový, alebo zvukovoobrazový materiál, texty, popisky, obrázky, programy, alebo prezentácie) v zodpovedajúcej kvalite a v lehote 15 dní od nadobudnutia účinnosti zmluvy.
  3. Objednávateľ je povinný uhradiť faktúru v lehote jej splatnosti.
  4. Objednávateľ je povinný reagovať na písomné výzvy zhotoviteľa k spolupráci, a to bez zbytočného odkladu po doručení takejto výzvy.
  5. Objednávateľ je oprávnený odmietnuť' prevzatie diela alebo podpísanie preberacieho protokolu, ak dielo nie je vytvorené v súlade s podmienkami tejto zmluvy.
  6. Objednávateľ môže bez akýchkoľvek sankcií odstúpiť od zmluvy so zhotoviteľom v prípade, kedy ešte nedošlo k plneniu zo zmluvy medzi objednávateľom a zhotoviteľom a výsledky kontroly poskytovateľa NFP neumožnia financovanie výdavkov vzniknutých z postupu verejného obstarávania k tejto zmluve.

1. Článok

Licenčné podmienky

* 1. Zhotoviteľ na základe tejto zmluvy v súlade s § 65 a nasl. zákona č. 185/2015 Z. z. Autorský zákon (ďalej len zákon č. 185/2015 Z. z.“) udeľuje objednávateľovi výhradnú, časovo a územne neobmedzenú licenciu na použitie diela.
  2. Zmluvné strany sa dohodli, že zhotoviteľ udeľuje objednávateľovi licenciu na nasledovné spôsoby použitia diela:
     1. vyhotovenie rozmnoženiny diela,
     2. vytvorenie odvodeného diela,
     3. verejné rozširovanie originálu diela alebo jeho rozmnoženiny,
     4. predajom alebo inou formou prevodu,
     5. verejné rozširovanie originálu diela alebo jeho rozmnoženiny
     6. spracovanie, preklad, adaptáciu diela, zmeny a iné úpravy diela,
     7. zaradenie diela do súborného diela,
     8. verejné vystavenie diela,
     9. verejné vykonanie diela,
     10. verejný prenos diela,
     11. použitie diela na výrobu propagačného a reklamného materiálu akéhokoľvek druhu za účelom jeho šírenia,
     12. licencia platí pre jednu doménu.
  3. Zhotoviteľ ďalej vyhlasuje, že autorské práva k dielu nie sú zaťažené právami tretích osôb, ktoré by bránili jeho riadnemu použitiu objednávateľom. V prípade, že si tretia osoba uplatní nárok voči objednávateľovi z dôvodu porušenia autorských práv, zhotoviteľ sa zaväzuje nahradiť objednávateľovi všetku škodu, ktorá vznikne objednávateľovi v dôsledku uplatnenia nároku treťou osobou, a to v plnej výške.
  4. Zhotoviteľ touto zmluvou udeľuje objednávateľovi oprávnenie udeliť tretej osobe súhlas na použitie diela v rozsahu udelenej licencie podľa tejto zmluvy (sublicenciu).
  5. Zhotoviteľ berie na vedomie, že udelením výhradnej licencie v zmysle tejto zmluvy nie je oprávnený udeliť tretej osobe licenciu, resp. sublicenciu na použitie diela v rozsahu stanovenom touto zmluvou a je povinný sám sa zdržať použitia diela alebo jeho časti v tomto rozsahu.

1. Článok

Záruka a zodpovednosť za vady

* 1. Záručná doba na dielo je 60 mesiacov. Záručná doba plynie odo dňa ukončenia skúšobnej prevádzky na základe preberacieho protokolu podľa čl. 5 bod 5.5. tejto zmluvy.
  2. Objednávateľ je povinný písomne oznámiť poskytovateľovi vady zistené na diele bezodkladne po tom, ako sa o nich dozvedel, najneskôr do uplynutia záručnej doby. Zmluvné strany sa dohodli na vylúčení aplikácie ustanovenia § 562 ods. 2 Obchodeného zákonníka.
  3. Zhotoviteľ je povinný odstrániť na vlastné náklady vady diela do piatich (5) dní od oznámenia vád diela objednávateľom.
  4. Ak zhotoviteľ vadu v stanovenej lehote neodstráni, je objednávateľ oprávnený od tejto zmluvy odstúpiť.
  5. Zhotoviteľ nezodpovedá za vady spôsobené neodborným zásahom objednávateľa alebo tretej osoby do diela.

1. Článok

Vlastnícke právo a zodpovednosť za škodu

* 1. Vlastníctvo, ako aj nebezpečenstvo škody k dielu prechádza na objednávateľa dodaním diela, ktoré je potvrdené podpísaním protokolu podľa bodu 5.5. tejto zmluvy, čím objednávateľ potvrdzuje, že dielo je zhotovené na základe jeho požiadaviek podľa tejto zmluvy.
  2. Zhotoviteľ nie je zodpovedný za obsah stránok, ani za pravdivosť a aktuálnosť informácií na nich zobrazených, ktoré do diela po jeho odovzdaní a pri jeho prevádzkovaní dodá objednávateľ.
  3. Zhotoviteľ nezodpovedá za škody vzniknuté a spôsobené stratou alebo poškodením uložených dát na diele.
  4. Po prevzatí diela objednávateľom na základe protokolu patrí objednávateľovi právo na dôkladné otestovanie diela, a to počas skúšobnej lehoty, ktorá je stanovená na štrnásť (14) dní. Zhotoviteľ sa zaväzuje nedostatky a vady nájdené počas skúšobnej lehoty bezplatne na vlastné náklady odstrániť v lehote piatich (5) dní. Výnimku tvoria vady spôsobené programami, prezentáciami, alebo zvukovými, alebo zvukovoobrazovými záznamami dodanými objednávateľom na účel zhotovenia diela.
  5. Požiadavky na zmenu obsahu diela, jeho aktualizáciu, alebo úpravu, alebo na programové vybavenie diela, alebo zmeny v prezentáciách, fotografiách, zvukových, alebo zvukovoobrazových záznamoch diela, na ktoré sa nevzťahuje záručná doba po uplynutí skúšobnej lehoty dodá zhotoviteľ objednávateľovi bezodplatne na písomné požiadanie objednávateľa.

1. Článok

Sankcie

* 1. V prípade, ak bude zhotoviteľ v omeškaní s dodaním diela podľa článku 2 bod 2.1. tejto zmluvy, je objednávateľ oprávnený vyúčtovať zhotoviteľovi zmluvnú pokutu vo výške 0,03 % z ceny diela bez DPH za každý aj začatý deň omeškania.
  2. V prípade, ak zhotoviteľ neodstráni vady diela podľa článku 8 bod 8.2. a článku 9 bod 9.4. tejto zmluvy, je objednávateľ oprávnený vyúčtovať zhotoviteľovi zmluvnú pokutu vo výške 0,03 % z ceny diela bez DPH za každý deň s omeškaním odstránenia vady.
  3. V prípade nedodržania akýchkoľvek iných zmluvných povinností zhotoviteľa vzniká objednávateľovi nárok voči zhotoviteľovi na zmluvnú pokutu vo výške 100,- EUR (sto eur) za každé jednotlivé porušenie povinnosti a v prípade pretrvávajúceho stavu aj za každý, čo i len začatý deň nesplnenie/porušenia povinnosti, a to aj opakovane.
  4. V prípade, ak bude objednávateľ v omeškaní s úhradou faktúry po lehote jej splatnosti, je zhotoviteľ oprávnený požadovať od objednávateľa zákonné úroky z omeškania.
  5. Uplatnením zmluvnej pokuty nie je dotknutý nárok objednávateľa na náhradu škody v plnom rozsahu.

1. Článok

Skončenie zmluvy

* 1. Túto zmluvu je možné skončiť:
     1. písomnou dohodou,
     2. písomným odstúpením.
  2. Zhotoviteľ je oprávnený odstúpiť od tejto zmluvy, ak:
     1. objednávateľ dodá zhotoviteľovi obrazový, zvukový, alebo zvukovoobrazový materiál, texty, popisky, obrázky, programy, alebo prezentácie, ktoré majú byť použité na zhotovenie diela, jeho úpravu, zmenu, alebo dokončenie, ktoré svojím obsahom, grafickým spracovaním, alebo účelom na ktorý majú byť použité porušujú všeobecne záväzné právne predpisy platné na území Slovenskej republiky alebo platné medzinárodné predpisy, ktorými je Slovenská republika viazaná, alebo ktorých obsah, vyhotovenie, alebo úroveň zobrazenia je v rozpore s dobrými mravmi,
     2. objednávateľ aj napriek predchádzajúcej písomnej výzve porušuje ustanovenia tejto zmluvy,
     3. vopred upozornil objednávateľa na možnú nezhodu softvéru, alebo iných komponentov dodaných objednávateľom so softvérom, alebo komponentmi potrebnými na vyhotovenie, úpravu, alebo zmenu diela. Ak by taká nezhoda mohla spôsobiť narušenie podstatných úžitkových vlastností diela, jeho funkčnosť, kvalitu a úroveň zobrazenia, alebo funkčnosť iných aplikácií použitých pri tvorbe stránky a objednávateľ na použití takého softvéru, alebo komponentov naďalej trvá.
  3. Objednávateľ je oprávnený odstúpiť od zmluvy, ak:
     1. zhotoviteľ riadne neodovzdal dielo v lehote podľa článku 2 bod 2.1 tejto zmluvy,
     2. zhotoviteľ napriek predchádzajúcej písomnej výzve porušuje ďalšie ustanovenia tejto zmluvy.
  4. Odstúpenie nadobúda účinnosť dňom jeho doručenia druhej zmluvnej strane.

1. Článok

Záverečné ustanovenia

* 1. Zmeny tejto zmluvy je možné vykonať formou písomných, očíslovaných a zmluvnými stranami podpísaných dodatkov, ktoré budú v súlade s § 18 zákona 343/2015 Z. z..
  2. Práva a povinnosti zmluvných strán touto zmluvou výslovne neupravené sa riadia Obchodným zákonníkom, zákonom č. 185/2015 Z. z. a ostatnými všeobecne záväznými právnymi predpismi platnými na území Slovenskej republiky.
  3. Zmluvné strany sa zaväzujú urovnať všetky spory vzniknuté v súvislosti s touto zmluvou predovšetkým dohodou.
  4. Ak by niektoré ustanovenie tejto zmluvy bolo alebo sa stalo neplatným, nebudú tým dotknuté ostatné ustanovenia tejto zmluvy. Zmluvné strany sú povinné bezodkladne neplatné ustanovenie nahradiť novým, zodpovedajúcemu účelu tejto zmluvy, ktoré zmluvné strany sledovali v čase podpisu tejto zmluvy.
  5. Táto zmluva nadobúda platnosť dňom jej podpisu oboma zmluvnými stranami a účinnosť dňom nasledujúcim po dni jej zverejnenia na webovej stránke mesta Nitra v zmysle ustanovení zákona č. 211/2000 z. z. o slobodnom prístupe k informáciám.
  6. Táto zmluva je vyhotovená v štyroch (4) vyhotoveniach, z ktorých objednávateľ obdrží tri (3) výtlačky a zhotoviteľ obdrží jeden (1) výtlačok.
  7. Súčasťou zmluvy sú jej prílohy:

1. Príloha č. 1: Špecifikácia diela,
2. Príloha č. 2: Cenová ponuka.
   1. Zmluvné strany vyhlasujú, že si túto zmluvu prečítali a že táto, tak ako bola vyhotovená, zodpovedá ich skutočnej vôli, ktorú si vzájomne vážne, zrozumiteľne a úplne slobodne prejavili, na dôkaz čoho pripájajú svoje podpisy.

V Nitre, dňa ...................... V ........................., dňa

Za objednávateľa: Za zhotoviteľa:

Marek Hattas

primátor mesta

Príloha č. 1

**Špecifikácia diela** (Opis predmetu zákazky)

**Webová stránka Kreatívneho centra Nitra**

Kreatívne centrum Nitra (KCN) má za úlohu mobilizovať kultúrny a kreatívny priemysel na úrovni Nitrianskeho regiónu.

Projekt je zameraný na aktivity, ktoré prispejú k rozvoju kreatívneho talentu, zručností a na podporu podnikania v oblasti kultúrno-kreatívneho priemyslu (KKP) – aby sa ľudia z KKP cítil v Nitre ako doma a Nitra vnímala KKP ako súčasť svojej identity.

***Prioritné oblasti projektu Kreatívneho centra Nitra:*** scénické umenie, vizuálne umenie, hudba, multimédiá, audiovízia, remeslá.

***Projekt buduje kapacity:***

1. Mesta Nitra/mestskej infraštruktúry – vylepšiť kapacity infraštruktúry pre KKP v Nitre – rekonštrukcia bývalého Kino Palace a budov na Martinskom vrchu (bývalé kasárne)
2. Záujemcov o KKP a tých, ktorí v nej už pôsobia (nepodnikatelia a podnikatelia), prostredníctvom
   1. Inkubačných a akceleračných programov šitých na mieru účastníkov (workshopy a individuálne konzultácie s odborníkmi z vybraných oblastí KKP)
   2. Vytváranie príležitostí pre praktické skúsenosti –KKP LABs
   3. Programov na podporu spolupráce a sieťovania, stáže a placemant KKP výsledkov činnosti účastníkov aktivít KCN.
3. Budeme tiež aktívny pri budovaní kapacít širokej verejnosti pre sledovanie a partnerstvo pri vývoji KKP v oblasti scénického umenia, vizuálneho umenia, hudby atď..

Požadujeme vytvorenie funkčného webu, ktorý bude možné bez obmedzení využívať na PC, tabletoch aj smartfónoch. Rozsah funkcionality webu je uvedený nižšie.

Primárna grafika vizuálov pre web je zadefinovaná dizajn manuálom.

Cieľovou skupinou je široká verejnosť nitrianskeho regiónu vo vekovej kategórii 16+.

Účelom webovej stránky bude poskytnúť komplexné informácie o programoch ponúkaných KCN pre všetky projektom definované cieľové skupiny. Prostredníctvom webu musí byť možnosť online prihlasovania sa a registráciu lektorov a účastníkov do ponúkaných školení a programov.

Web si budeme manažovať sami, vrátane tvorby content-u, preto jeho administrácia musí byť dostatočne intuitívna a užívateľsky príjemná, bez nutnosti programátorských zručností administrátora webu.

Marketingová komunikácia z webu bude používaná naprieč všetkými dostupnými on-line kanálmi.

Návrh celej definovanej štruktúry webu sa musí odvíjať od vopred určeného dizajnu manuálom KCN.

Súčasťou návrhov musí byť aj používanie lôg identifikujúcich grantovú schému z ktorej je projekt KCN finančne podporený so zohľadnením podmienok definovaných v dokumente s názvom Manuál pre informovanie a komunikáciu IROP vo verzii platnej v čase odovzdania diela (aktuálna verzia 1.7. <https://www.mpsr.sk/manual-pre-informovanie-a-komunikaciu-irop-verzia-1-7/1142-67-1142-17089/> ).

Taktiež požadujeme vytvorenie priestoru pre identifikáciu a aj možnosti pridávania ostatných sponzorov a donorov projektov a/alebo jednotlivých aktivít, hlavne Mesta Nitra, ktoré spolufinancuje celý projekt KCN.

Termín odovzdania testovacej verzie: najneskôr 25 kalendárnych dní od účinnosti zmluvy

Termín spustenia webu pre verejnosť: najneskôr 45 kalendárnych dní od účinnosti zmluvy

**WEB**

* 1. grafický návrh so zohľadnením dizajn manuálu KCN
     1. typ stránky normal menu bar, responzívny dizajn  (doplniť sitemap)
     2. Home page (doplniť, rozšíriť, newsletter)
     3. jazykové mutácie SK/EN
     4. služby
     5. kalendár podujatí
     6. blog
     7. galéria
     8. e-shop
     9. video, stream (prednášky, prezentácie,…)
     10. o projekte
     11. kontakt
     12. päta stránky
  2. programovanie
     1. cms (otvorený redakčný systém, ktorý je overený, s históriou vývoja minimálne 3 roky a pravidelnou aktualizáciou, s implementáciou min. 1000 web sídiel)
     2. možnosť prihlásenia, resp. registrácie (každý užívateľ v rámci služieb má vlastný profil)
     3. rôzne levely práv (admin, používateľ a pod.)
     4. databáza klientov a iné databázy, možnosti exportov s dtb a formulárov
     5. formulárový modul s generovaním automatických pdf
     6. live chat
     7. crm modul pre pracovníkov KC
     8. video, stream (embed videa zo streamovacej služby)
     9. prepojenie na sociálne siete
     10. google analytics
     11. bezpečnostný certifikát
     12. e-shop - platobná brána, skladová evidencia?
     13. rezervačný modul (miestnosti, technika, experti)
     14. jazyková mutácia
     15. firewall ochrany na webovej stránke na ochranu pred útokmi, rozpoznávanie robotov a ich blokovanie

Príloha č. 2

**Cenová ponuka** (Cena predmetu zákazky)

Názov:

Sídlo:

IČO:

IČ DPH:

Kontaktná osoba uchádzača:

Meno a priezvisko:

Funkcia:

e.mail:

Uchádzač **je / nie**[[1]](#footnote-0) je platcom DPH

| Názov predmetu zákazky | Cena  bez DPH v € | Sadzba DPH v % | Hodnota  DPH v € | Cena celkom s DPH v € |
| --- | --- | --- | --- | --- |
| Programátorské práce - Webová stránka KC Nitra |  |  |  |  |

Cena predmetu zákazky sa uvedie na základe vlastných výpočtov, pričom cena musí zahŕňať všetky náklady spojené s požadovaným predmetom zákazky v zmysle Výzvy.

1. Nehodiace sa prečiarknite [↑](#footnote-ref-0)